b"\n_START_ARTICLE_\nPalingkuran ng Pagpapaliwanag ng Mga Bansang Nagkakaisa\n_START_PARAGRAPH_\nAng United Nations Interpretation Service (Palingkuran ng Pagpapaliwanag ng Mga Nagkakaisang Bansa) ay bahagi ng Sangay ng mga Pagpupulong at Paglilimbag ng Kagawaran ng Panlahatang Pagtitipon at Pamamahala ng mga Pagpupulong ng Samahan ng Mga Bansang Nagkakaisa.  Pinakapangunahing tungkulin nito ang pagpapaunawa sa mga nakikinig ng mga nagaganap na pagtatalumpati at paglalahad, mula sa at patungo sa mga wikang Arabo, Tsino, Ingles, Pranses, Ruso at Kastila.  Mahalaga ang pagpapaunawa ng nilalaman ng mga talakayan at pakikipagunayan sa pagitan ng mga kinatawan ng iba\xe2\x80\x99t ibang mga pamahalaan.\n_START_SECTION_\nMga unang panahon ng larangan\n_START_PARAGRAPH_\nMga likas na taong maalam sa maraming wika ang karamihan sa mga naunang tagapagpaunawang hinirang ng Mga Nagkakaisang Bansa.  Lumisan ang mga ito mula sa mga pook na pinangyarihan ng digmaan at pag-aalsa.  Karaniwang natatagpuan ang mga taong maalam sa maraming wika mula sa mga sumusunod: nakaririwasang mga pangkat ng lipunan, mga tauhan ng pamahalaan, mga dalubhasa ng mga kolonya ng mga imperyo, mga kawal ng mga hukbong pandigmaan, mga makapangyarihang bansa, mga politiko at ideyolohistang, mga mag-aaral na nangibang-bayan, at mula sa mga anak ng mga magulang na nagsasalita ng iba't-ibang wika._NEWLINE_Makaraan ang 1960, nagkaroon ng pagbabago sa patakaran ng paghirang ng mga tagapagpaunawa.  Nagsimula ang Mga Nagkakaisang Bansa na humanap at humubog ng mga maaaring maging tagapagpaunawa \xe2\x80\x93 yung mga taong bagaman iisang wika lamang ang nalalaman, subalit natutuo ng ibang mga wika sa mga paaralan.  Nagkaroon din ng tuluyang pagdaragdag ng mga kababaihan sa loob ng larangan."